Nr. ………….

Referitor dosar 10121/19.05.2017

**AUTORIZATIE DE MEDIU**

Nr. SB din 0.10.2017

**Ca urmare a cererii adresate** de HIPIC PROD IMPEX SRL **cu sediul în municipiul** Sibiu, **str.** Popa Șapcă, **nr.** 1, **jud.** Sibiu, **înregistrată la nr.** 10121 **din** 19.05.2017, **în urma analizării documentelor transmise, a analizării în cadrul ședinței CIA din 06.09.2017, şi a verificării efectuate de către** ecolog Simona Zambori și inginer Mioara Farcaș

**în baza** **H.G. nr. 19/2017 privind organizare și funcționarea Ministerul Mediului,** **a H.G. nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia,** **a O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare,** **în conformitate cu prevederile Ordinului nr. 1798/2007 pentru aprobarea Procedurii de emitere a autorizaţiei de mediu, cu completările şi modificările ulterioare, se emite:**

AUTORIZAŢIA DE MEDIU

**pentru:** Fabrică de marochinărie

**situat în municipiul** Sibiu, **str.** N. Teclu, **nr.** 29-31, parter și et.3, **jud.** Sibiu

**care prevede**: Clădire cu 3 etaje cu următoarele spații închiriate: Parter -1000 mp + Etaj 3 - 1000 mp.

PARTER:

* Hală producție
* Magazie
* Vestiare
* Sală de mese
* Birouri + secretariat
* Grupuri sanitare
* Stație compresor
* Spatiu depozitare deșeuri
* Atelier reparatii

ETAJ 3:

* Hală producție
* Magazie
* Vestiare
* Sală de mese
* Birouri + secretariat
* Grupuri sanitare
* Spatiu depozitare deșeuri

**în scopul desfăşurării următoarelor activităţi (conform cod CAEN):**

1512- Fabricarea articolelor de voiaj și marochinărie și a articolelor de harnașament,

**Documentaţia conţine:** cerere; fişa de prezentare şi declaraţie; piese desenate; chitanța nr. 19603/19.05.2017 – 500 lei; dovada mediatizare ziar Tribuna din 25.04.2017; proces - verbal cuprinzând concluziile evaluării obiectivului din 15.06.2017; fișe cu date de securitate; Decizia de emitere a autorizației de mediu nr. , postată pe pagina web a A.P.M. Sibiu din

**elaborată de:** Enache Laura – economist

**şi următoarele acte de reglementare emise de alte autorităţi:**.

Certificat de înregistrare J32/2303/1994, CUI 6760960 din 1995, emis de O.R.C. Sibiu; Certificat Constatator nr. 14508/21.03.2017; Contract închiriere spațiu cu Trans Constructsib SRL, nr. 1252/27.11.2014, cu act adițional nr. 4/30.01.2017; Contract prestări servicii colectare deșeuri industriale nr. 24/06.06.2014, cu UNITRANS SRL, cu act adițional din 06.06.2015; Contract prestări servicii valorificare deșeuri de ambalaje nr. 9/16.12.2016, cu RECUP-TRANS SRL, cu anexă; Contract de comodat pentru recipiente - colectare deșeuri menajere din 23.11.2016 cu SC SOMA SRL;

**Prezenta autorizaţie se emite cu următoarele condiţii speciale impuse:**

* respectarea prevederilor O.U.G. nr.195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare;
* respectarea prevederilor O.U.G. nr. 196/2005 privind Fondul pentru mediu, modificată, completată şi aprobată prin Legea nr. 105/2006, cu modificările şi completările ulterioare;
* respectarea prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* respectarea prevederilor Legii nr. 211/2011(r1) privind regimul deşeurilor. Producătorii şi deţinătorii de deşeuri au obligaţia valorificării acestora cu respectarea ierarhiei deşeurilor. Deşeurile care nu au fost valorificate trebuie supuse unei operaţiuni de eliminare în condiţii de siguranţă. Gestionarea deşeurilor trebuie să se realizeze fără a pune în pericol sănătatea umană şi fără a dăuna mediului. Producătorul de deşeuri are obligaţia de a desemna o persoană din rândul angajaţilor proprii care să urmărească şi să asigure îndeplinirea obligaţiilor prevăzute de lege sau să delege această obligaţie unei terţe persoane, care trebuie să fie instruită în domeniul gestiunii deşeurilor, inclusiv a deşeurilor periculoase, ca urmare a absolvirii unor cursuri de specialitate. Conform art. 14, alin (1) din Legea nr. 211/2011(r1) privind regimul deşeurilor, pentru asigurarea unui grad înalt de valorificare, producătorii de deşeuri şi deţinătorii de deşeuri sunt obligaţi să colecteze separat cel puţin următoarele categorii de deşeuri: hârtie, metal, plastic şi sticlă;
* titularul autorizaţiei este obligat să deţină contracte valabile pentru valorificarea/eliminarea deşeurilor pe toată perioada de valabilitate a autorizaţiei de mediu;
* respectarea prevederilor Regulamentului (CE) nr. 1907/2006 privind înregistrarea, evaluarea, autorizarea şi restricţionarea substanţelor chimice (REACH) cu modificările şi completările ulterioare;
* respectarea prevederilor Regulamentului (CE) nr. 1272/2008 (CLP) privind clasificarea, etichetarea şi ambalarea substanţelor şi a amestecurilor, de modificare şi abrogare a Directivelor 67/548/CEE şi 1999/45/CE, precum şi de modificare a Regulamentului CE nr.1907/2006;
* respectarea prevederilor Legii nr. 360/2003(r1) privind regimul substanţelor şi preparatelor chimice periculoase;
* respectarea prevederilor H.G. nr. 1061/2008 privind transportul deşeurilor periculoase şi nepericuloase pe teritoriul României;
* se vor respecta prevederile O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată de Legea nr. 19/2008, cu modificările şi completările ulterioare;
* respectarea prevederilor O.M. 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă;
* respectarea prevederilor Legii nr. 249/2015 privind modalitatea de gestionare a ambalajelor şi a deşeurilor de ambalaje;
* activitatea este listată în Legea nr. 278/2013, anexa nr.7, partea 2, punctul 16 Acoperirea cu adeziv (valoarea prag consum solvenţi 5 t/an); consumul anual estimativ de solvenţi organici cu conţinut COV este de 0,80 t/an COV în activitatea de la punctul 16, prin urmare nu îi sunt aplicabile prevederile Capitolului V din Legea nr. 278/2013. În cazul depăşirii valorilor prag titularul are obligaţia de a solicita şi obţine revizuirea autorizaţiei de mediu;
* în cazul producerii unui prejudiciu, titularul activităţii suportă costul pentru repararea prejudiciului şi înlătură urmările produse de acesta, restabilind condiţiile anterioare producerii prejudiciului, potrivit principiului „poluatorul plăteşte”;

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Titularul are obligaţia de a solicita şi obţine o nouă autorizaţie de mediu anterior expirării valabilităţii prezentei autorizaţii. Termenul de eliberare a autorizaţiei de mediu este de maximum 90 de zile lucrătoare de la data depunerii documentaţiei complete.**

**Prezenta autorizaţie este valabilă 5 ani, de la** .10.2017**, până la**.10.2022, **data expirării.**

**Nerespectarea prevederilor autorizației atrage după sine suspendarea și/sau anularea acesteia, după caz. Pe perioada suspendării, desfășurarea activității este interzisă.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității**

**I. Activitatea autorizată**

**1. Dotări (instalaţii, utilaje, mijloace de transport utilizate în activitate):**

|  |  |  |  |
| --- | --- | --- | --- |
|  | | | |
| Nr. Crt. | Denumire | U.M. | Cantitate |
| 1 | Stanță croi | buc | 16 |
| 2 | Mașină de șerfuit | buc | 2 |
| 3 | Mașină de egalizat | buc | 2 |
| 4 | Mașină de șprițuit cu adeziv | buc | 2 |
| 5 | Mașină presat | buc | 1 |
| 6 | Mașină de tăiat cu role | buc | 1 |
| 7 | Mașină uns | buc | 3 |
| 8 | Mașină de imprimat | buc | 1 |
| 9 | Cuptoare uscare | buc | 4 |
| 10 | Mașină de vopsit | buc | 7 |
| 11 | Mașină de bătut piele | buc | 2 |
| 12 | Mașină de cusut | buc | 23 |
| 13 | Mașină de chedar | buc | 1 |
| 14 | Suflantă la cald | buc | 1 |
| 15 | Mașină presat la cald | buc | 1 |
| 16 | Polizor | buc | 2 |
| 17 | Compresor ATLAS COPCO 600 litrii/minut | buc | 1 |
| 18 | Transpalet | buc | 2 |

**2. Materiile prime, auxiliare, combustibilii și ambalajele folosite - mod de ambalare, de depozitare, cantităţi:**

|  |  |  |  |
| --- | --- | --- | --- |
| Materiile prime sunt depozitate vrac sau în ambalajele originale ale producătorului pe categorii, în cele 2 magazii de materii prime. | | | |
| Nr. Crt. | Denumire | UM | Cantitate/ 1 an |
| 1 | Piele | mp | 61000 |
| 2 | Țesut | ml | 42000 |
| 3 | Întăritură | kg | 88 |
| 4 | Accesorii | buc | 36000 |
| 5 | Etichete | buc | 30000 |
| 6 | Pungi nylon | buc | 5000 |
| 7 | Hârtie ambalat | kg | 10000 |
| 8 | Cutii carton pentru ambalat | buc | 50000 |
| 9 | Adeziv | kg | 1340 |
| 10 | Vopsea | l | 1200 |
| 11 | Soluție îndepărtat pete | kg | 150 |

**3. Utilităţi - apă, canalizare, energie (surse, cantităţi, volume):**

* apă curentă din rețeaua de alimentare a localității Sibiu, necesară pentru igienizarea spațiilor și pentru nevoile personalului angajat (lunar 62 mc);
* sistem de canalizare pentru deversarea apelor uzate la canalizarea orașului Sibiu;
* alimentare cu energie electrică mono și trifazică (lunar 10000 kw);
* alimentare cu gaz metan (lunar 3000 mc).

**4. Descrierea principalelor faze ale procesului tehnologic sau ale activităţii:**

* recepție materie primă
* verificare și sortare pielea/țesut
* croire mecanică prin ștanțare
* egalizare și șerfuire piele
* asamblare, lipire
* finisare (ațe, urme de adezivi, vopsit margini)
* retușat produs
* verificare calitativă a produsului
* etichetare și ambalare
* depozitare
* livrare.

**5. Produsele și subprodusele obţinute - cantităţi, destinaţie:**

Societatea produce o medie de poșete finite 500 buc/săptămână, poșete croite 4000 buc./săptămână, borsete 1000 buc./săptămană, funcție de cerintele clientilor. Acestea sunt exportate în U.E.

**6.Datele referitoare la centrala termică proprie - dotare, combustibili utilizaţi (compoziţie, cantităţi):** - încalzirea se face cu ajutorul centralelor termice pe combustibil gazos:

* THERMONA 45 KW cu tiraj fortat;
* IMMERGAS RO 50 KW murală cu tiraj fortat;
* IMMERGAS RO 50 KW murală cu tiraj fortat;
* IMMERGAS RO 32 KW murală cu tiraj fortat.

**7. Alte date specifice activităţii (cod-uri CAEN care se desfăşoară pe amplasament, dar nu intră pe procedura de autorizare):** - nu este cazul

**8. Program de funcţionare** : 8 ore/zi, 5 zile/săptămână, 260 zile/an.

Se va respecta programul de funcționare stabilit de Primăria Sibiu.

**II. Instalaţiile, măsurile și condiţiile de protecţie a mediului**

**1. Staţiile și instalaţiile pentru reţinerea, evacuarea și dispersia poluanţilor în mediu, din dotare (pe factori de mediu):**

SOL: suprafeţele interioare, unde se desfăşoară activităţile productive, precum şi platformele exterioare, suprafaţa aferentă căilor de transport sunt betonate.

AER: sistem de exhaustare în zona utilajelor de șerfuire prevăzut cu aspirator și filtru din material textil;

**2. Alte amenajări speciale, dotări și măsuri pentru protecţia mediului:** Spațiu special amenajat pentru stocarea temporară a deșeurilor pe categorii, în incinta halei.

**3. Concentraţiile și debitele masice de poluanţi, nivelul de zgomot, de radiaţii admise la evacuarea în mediul înconjurător, depăşiri permise şi în ce condiţii:**

* indicatorii de calitate ai apelor uzate evacuate la reţeaua de canalizare se vor încadra în limitele impuse de H.G. nr. 352/2005, normativul NTPA 002 şi cele impuse de administratorul reţelei;
* NAEC exterior incintei nu va depăşi 65 dB(A), Cz. 60, conform STAS 10009/88.

**III. Monitorizarea mediului**

**1. Indicatori fizico-chimici, bacteriologici și biologici emişi, imisiile poluanţilor, frecvenţa, modul de valorificare a rezultatelor:**

Monitorizarea indicatorilor precizaţi la punctul II.3. se va realiza prin metode acreditate, costurile monitorizării revenind titularului de activitate. Monitorizarea se va realiza la solicitarea autorităţii de mediu, în cazul unor sesizări sau poluări accidentale.

**2. Datele ce vor fi raportate autorităţii teritoriale pentru protecţia mediului şi periodicitate:**

**Raportări aplicaţii SIM:**

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Acces aplicații SIM** |
| 1 | Statistica deșeurilor: Chestionar 4: PRODDES – completat de producătorii de deșeuri. | anual | 1 februarie - 15 iunie | Chestionar 4: PRODDES – completat de producătorii de deșeuri. |
| 2 | Raportare inventare locale de emisii in conformitate cu Ordinul 3.299/2012. | anual | 15 ianuarie-15 martie | Inventare locale de emisii |

**Alte raportări:**

|  |  |  |  |
| --- | --- | --- | --- |
| **Raportări** | **Frecvenţa**  **raportărilor** | **Data limită a**  **raportării** | **Autoritatea competentă la care se face raportarea** |
| Orice poluare semnificativă se va anunţa telefonic | când se produce | în cel mai scurt timp posibil | A.P.M. Sibiu şi G.N.M.- C.J. Sibiu |
| Datele centralizate privind evidenţa gestiunii deşeurilor conform prevederilor H.G. nr. 856/2002.  Datele de raportare se transmit în format electronic sau pe suport de hârtie | anual | până la data de  **31 martie** a fiecărui an pentru anul anterior celui pentru care se realizează raportarea | A.P.M.Sibiu |
| Consumul de solvenți cu conținut de compuşi organici volatili, conform Legii nr. 278/2013 privind emisiile industriale(pe suport de hârtie) | anual | până la data de **15 februarie** a fiecărui an pentru anul anterior celui pentru care se realizează raportarea | A.P.M.Sibiu |
| Inventarul substanțelor și preparatelor chimice periculoase pe format de hârtie sau electronic | la cerere |  | A.P.M.Sibiu |
| Raportarea inventarului emisiilor în atmosferă, conform O.M. nr. 3299/2012 (pe suport de hârtie) | anual | până la data de **15 martie** a fiecărui an pentru anul anterior | A.P.M.Sibiu |
| Orice date solicitate cu privire la calitatea factorilor de mediu din zonă | la solicitarea A.P.M. Sibiu |  | A.P.M.Sibiu |

NOTĂ:

A.P.M. Sibiu – Agenţia pentru Protecţia Mediului Sibiu

G.N.M.- C.J. Sibiu – Garda Naţională de Mediu - Comisariatul Judeţean Sibiu

1. **Modul de gospodărire a deşeurilor și ambalajelor**
   1. **Deşeurile produse (tipuri, compoziţie, cantităţi):**

|  |  |  |  |
| --- | --- | --- | --- |
| **Nr. Crt.** | **Denumire deșeu** | **Cod deșeu** | **Cantitate generată/an** |
| 1 | DEȘEURI MUNICIPALE AMESTECATE | 200301 | 57 mc |
| 2 | DEȘEU AMBALAJ CARTON-HÂRTIE | 150101 | 1500 kg |
| 3 | DEȘEU AMBALAJ MATERIAL PLASTIC | 150102 | 130 kg |
| 5 | DEȘEURI TEXTILE | 040209 | 5000 kg |
| 6 | DESEURI DE PIELE | 040108 | 20000 kg |
| 7 | DEȘEU AMBALAJE CU CONȚINUT DE REZIDURI DE SUBSTANȚE PERICULOASE | 150110\* | 220kg |

**2. Deşeurile colectate (tipuri, compoziţie, cantităţi, frecvența):** Nu este cazul

**3. Deşeurile stocate temporar (tipuri, compoziţie, cantităţi, mod de stocare):**

Nu este cazul

**4. Deşeurile valorificate (tipuri, compoziţie, cantităţi, destinaţie):**

* toate categoriile (excepție deșeurile menajere) – prin firme autorizate;

**5. Modul de transport al deşeurilor și măsurile pentru protecţia mediului:**

* transportul deşeurilor se va realiza cu respectarea dispoziţiilor H.G. nr. 1061/2008 privind transportul deşeurilor periculoase şi nepericuloase pe teritoriul României, pe baza formularelor prevăzute în Anexele 1, 2 şi 3 ale hotărârii de guvern, funcţie de categoria deşeurilor şi destinaţia acestora.

**6. Mod de eliminare (depozitare definitivă, incinerare):**

* deșeurile menajere - eliminate numai pe depozit autorizat prin operatorul de salubritate;

**7. Monitorizarea gestiunii deşeurilor:**

* se va ţine evidenţa gestiunii deşeurilor în conformitate cu prevederile H.G. nr. 856/2002;
* gestionarea deșeurilor trebuie să se realizeze fără a pune în pericol sănătatea umană şi fără a dăuna mediului, în special:

1. fără a genera riscuri pentru aer, apa, sol, faună sau floră;
2. fără a crea disconfort din cauza zgomotului sau a mirosurilor;
3. fără a afecta negativ peisajul sau zonele de interes special.

**8. Ambalajele folosite și rezultate - tipuri și cantităţi:**

Produsele finite ambalate au destinatie exclusiv Comunitatea Europeană. Pentru materia prima ambalata ce se primeste de asemenea din spațiu comunitar, ambalalajele devin deșeuri și sunt valorificate ca atare.

**9. Modul de gospodărire a ambalajelor (valorificate):**

Ambalajele care devin deșeuri se valorifică prin colectori autorizați cu respectarea prevederilor Legii nr. 249/2015 privind modalitatea de gestionare a ambalajelor şi a deşeurilor de ambalaje.

**V. Modul de gospodărire a substanţelor și preparatelor periculoase:**

**1. Substanţele și preparatele periculoase produse sau folosite ori comercializate/transportate (categorii, cantităţi):**

|  |  |  |  |  |  |
| --- | --- | --- | --- | --- | --- |
| Nr. crt. | Denumirea solventului organic | Cantitate/an solvent organic cu conținut de COV (kg) | | Periculozitate | Mod de depozitare |
|  |  | consumată | COV |  |  |
| 1 | Adeziv REALVULK  -COV 73,80% | **640** | 472,32 | H225, H304, H315, H317, H336, H410, H411 | Bidoane metalice 16 l |
| 2 | Adeziv FIXOR  -COV 77,92% | **200** | 155,84 | H225, H315, H319, H410, EUH66, H336 | Bidoane metalice 5 l |
| 3 | Soluție îndepărtat pete DISPER E  -COV 100% | **150** | 150,00 | H225, H304, H315, H336, H411 | Bidoane metalice 5 l |
| 4 | Polimeri sintetici şi ceruri în emulsie apoasă SERIE CO (vopsea)  N-metil-2-pirolidona=1-3%   |  | | --- | | N-metil-2-pirolidonă | | **1200** | 24,00 | Nu este clasificat ca periculos | Bidoane plastic 1l |
| 5 | Adeziv ECOSAR | **500** | - | Nu este clasificat ca periculos | Pungi de plastic de 5 l |

**2. Modul de gospodărire:**

* **ambalare:** ambalajele originale ale producătorului
* **transport:** transportul substanţelor ADR se va face numai cu mijloacele auto autorizate
* **depozitare:** în incintă, spaţiu securizat
* **folosire/comercializare:** în activitatea de producție

**3. Modul de gospodărire a ambalajelor folosite sau rezultate de la substanţele şi preparatele periculoase:** prin firme autorizate

**4. Instalaţiile, amenajările, dotările și măsurile pentru protecţia factorilor de mediu și pentru intervenţie în caz de accident:** nu este cazul.

**5. Monitorizarea gospodăririi substanţelor și preparatelor periculoase:**

În conformitate cu prevederile art. 28 din OUG nr. 195/2005 privind protecţia mediului, completată, modificată şi aprobată prin Legea nr. 265/2006, persoanele juridice care gestionează substanţe şi preparate chimice periculoase au următoarele obligaţii :

1. să respecte prevederile privind substanţele şi preparatele periculoase – activităţile privind fabricarea, introducerea pe piaţă, utilizarea, depozitarea temporară sau definitivă, transportul intern, manipularea, eliminarea, precum şi introducerea şi scoaterea din ţară a substanţelor şi preparatelor periculoase sunt supuse unui regim special de reglementare şi gestionare;
2. să ţină evidenţa strictă – cantitate, caracteristici, mijloace de asigurare – a substanţelor şi amestecurilor chimice periculoase, inclusiv a recipientelor şi ambalajelor acestora, care intră în sfera de activitate şi se vor furniza informaţiile şi datele cerute de autorităţile competente conform legislaţiei specifice în vigoare;
3. să elimine în condiţii de siguranţă pentru sănătatea populaţiei şi pentru mediu, substanţele şi preparatele periculoase care au devenit deşeuri şi sunt reglementate în conformitate cu legislaţia specifică;
4. să identifice şi să prevină riscurile pe care substanţele şi preparatele periculoase le pot reprezenta pentru sănătatea populaţiei şi să anunţe iminenţa unor descărcări neprevăzute sau accidente autorităţilor pentru protecţia mediului şi de apărare civilă.

**Instalația nu intră sub incidența directivei SEVESO.**

**VI. Programul de conformare – Măsuri pentru reducerea efectelor prezente și viitoare ale activităţilor :** nu este cazul

**Prezenta autorizație de mediu conține 9 (nouă) pagini și a fost eliberată în 3 exemplare:** **1 ex. pentru solicitant, 2 ex. se arhivează la A.P.M. Sibiu**

**p. DIRECTOR EXECUTIV, p. ŞEF SERVICIUL AVIZE, Ionel Stelian NAICU** **ACORDURI, AUTORIZAŢII**

**Şef Serviciu Monitorizare şi Laboratoare Ing. Livia MITEA**

**ŞEF SERVICIU CALITATEA Întocmit**

**FACTORILOR DE MEDIU Simona ZAMBORI**

**Ing. Constantin CONSTANTINESCU Mioara FARCAȘ**